钦定古今图书集成/理学汇编/文学典/第153卷 > 徐师曾文体明辩 > 《上九成宫颂表》前人
## 钦定古今图书集成/理学汇编/文学典/第153卷 > 徐师曾文体明辩 > 《上九成宫颂表》前人

臣某言：“臣闻帝机无朕，道洽则《时邕》；灵化不言，功成
则《颂显》。伏惟陛下，体元纂极，模神建隧。”〈疑〉栋梁《三气》。
〈疑〉庭衡六合。松轩夜警，杳冥姑射之心；茅殿晨凝，寥
廓峒山之驾。臣霑风太上，庇影华胥，仰衢室而无阶，
侯襄城而有地。虽望卑平叔，空勤景福之词；而文谢
子云，愿竭甘泉之思。谨凭天造，辄贡《九成宫颂》二十
四章，攀紫墀而绝望，叫丹阙而累息。臣诚惶诚恐，死
罪死罪谨言。